રાજકોટ નજીક આવેલા ઉપલેટામાં રહેતા આજીબાએ આજે તેમની મતદાનની પવિત્ર ફરજ નિભાવી હતી. આજી બા ગુજરાતના અને વિશ્વના સૌથી વયોવૃદ્ધ નાગરિક છે. જેઓએ આજે મતદાન કર્યું હતું. આજી બા માટે બૂથમાં ખાસ વ્યવસ્થા કરવામાં આવી હતી. જેથી તેમણે લાંબી લાઇનોમાં ઉભા ન રહેવું પડે. તેમજ વધારે તકલીફન વેઠવી પડે. નવી પદ્ધતિ સમજાવ્યા બાદ આજી બા મતકૂટિરમાં ગયા હતા અને તેમણે પોતાના મતાધિકારનો ઉપયોગ કર્યો હતો. આજી બા 126 વર્ષની વયે એકમદ સ્વસ્થ અને તંદુરસ્ત જીવન જીવે છે. તેઓએ અત્યાર સુધીની તમામ ચૂંટણીમાં પોતાના મતાધિકારનો ઉપયોગ કરતા આવ્યા છે. અને તેમણે જણાવ્યુ હતુ કે દરેક નાગરિકે મતદાન કરવું જોઈએ કારણ કે તેમણે તો તેમના જીવનમાં અમલદાર શાહી અને રાજાશાહી દરેક પ્રકારન શાસન જોયા છે. તેમા લોકશાહી ઉત્તમ છે તેવો મત તેમણે વ્યક્ત કર્યો હતો.